
NAČELNIK OPĆINA ANĐELKO TOPOLOVEC 
OCIJENJUJE GODINU KOJA JE IZA NAS 


BILA JE TO USPJEŠNA GODINA 


Kroz napise u Radobojskom listu i na kraju ove godine 
možemo zaključiti da je točna ocjena da nikada do sada nije 
toliko napravljeno, pokrenuto i ostvareno. Kako ova tvrdnja 
ne bi ostala samo mrtvo slovo na papiru prisjetimo se što je 
učinjeno na našem području u proteklih dvanaest mjeseci. 
Bez neke velike pomoći državne vlasti nakon mnogo godina 
naši učenici, kao i svi ostali mještani dobili su sportsku dvo- 
ranu. Rezultat nastojanja i mnogo uloženih napora sadašnjih 
općinskih čelnika i razumijevanja koalicijske županijske vlasti. 
Na području općine Radoboj nema gotovo ni jednog spomena 
vrijednog puta koji nije asfaltiran, kilometri i kilometri nogo- 
stupa uz naše prometnice prije nekoliko godina bili su samo 
pusta želja ili mašta pojedinca, a ove je godine to postala stvar- 
nost. Na probleme sa opskrbom stanovništva pitkom vodom 
gotovo smo zaboravili, a oni još ponegdje neriješeni na najbo- 
ljem su putu da nestanu. Vječno počivalište naših najmilijih, 
radobojsko groblje dobilo je izgled kakav takvom mjestu i 
pripada a uređuje se i dalje. Zahvaljujući prije svega našem 
radobojskom župniku, vič. Ivici Bračunu, Župna crkva i ostali 
sakralni objekti dobivaju novi sjaj, a vjernici su svoj doprinos 
uz ostalo dali kod izgradnje Križnog puta od Svetog zdenčeka 
do kapele Majke Božje Jeruzalemske u Radoboju. 


Jretan € blagostoovtjen Božrć, 
e uspješnu 2009. godinu, 


mještanima općine Radoboj € 

Za nakladnika: 
Anđelko Topolovec 


Glavni i odgovorni urednik: 
Mr. sc. Luka Culjak 

Radobojski trnac, svijetli je primjer što sve možemo po- 
nuditi sami sebi i eventualnim gostima, a tradicionalna kultur- 
na događanja već su prerasla okvire općine i županije za što su 
prije svega zaslužne voditeljice Kulturno prosvjetnog društva 
« Sida Košutić». Uz tradicionalne malonogometne turnire Ra- 
doboj se od ove godine može ponositi biciklističkim utrkama, 
odbojkaškim turnirima, maratonskom utrkom, a posebno no- 
vom moto stazom u Gornjoj Šemnici. 

Dodamo li tome uređenje okoliša nogometnog igrališta 
u Radoboju, proširenje takozvane Rimske ceste od Radoboja 
do Očure, uvođenje plinskog grijanja u središnju OŠ « Side 
Košutić « u _Radoboju, rekonstrukciju igrališta uz tu školu 
kao i onu u Jazvinama i Gornjoj Šemnici, uređenje okoliša uz 
obiteljske i ostale zgrade, aktivnosti brojnih udruga građana i 
uspjehe naših učenika na natjecanjima možemo zaključiti da 
je godina koja iza nas, godina za pamćenje. 

No mi ne bi bili mi, dakle Zagorci, kada ne bi jalni jedni 
drugima, jer to eto nismo ostvarili mi, već oni pa samim tim 
to manje vrijedi. Radobojska općina spada u rijetke sredine 
koja je uglavnom vlastitim snagama i zajedništvom većine 
ljudi riješila gotovo sve komunalne probleme, imala je vodu, 
plin telefon, asfalt, prije mnogo sredina, budimo stoga barem 
ovih blagdanskih dana ponosni na ono što smo postigli, a u 
narednoj godini zajednički krenimo u ostvarivanje preostalih 
planova. 

I na kraju hvala vam svima na učinjenom u ovoj i mnogo 
uspjeha u Novoj godini. 


posltoonim Ppartnertima zele: 
Načetnik općine, Predsjednik 
općinskog vijeća, te članovi 


Poglavarstva Č Slijeća općine 


Radoboj. 


Uređivački odbor: 

mr. sc. Luka Čuljak, Dragutin Gerić, Ivan Horvat 
Marija Pernjek, Darko Potočki, Snježana Rihtar, 
Vinko Rihtar, Ivan Šemnički, Zdenko Vidović 


Lektor: 
Karmen Roginić 


Adresa uredništva: 

Radoboj 8, 49232 Radoboj 

Tel: 049/349-110, fax: 049/349-109 

e-mail: radobojQkr.t-com.hr, — www.radoboj.hr 


Tisak: Papir market, Krapina 
Naklada: 1100 kom. 

ZAWSELI 3 (E 


OPĆINA RADOBOJ U 2009. GODINI RASPOLAGAT ĆE S UKUPNO ČETRNAEST MILIJUNA I TRISTO DEVEDESET 


TISUĆA KUNA. 


OPĆINSKI PRORAČUN U IDUĆOJ GODINI DEVET POSTO VEĆI OD OVOGODIŠNJEG 


Općinsko vijeće općine Radoboj većinom je glasova 
prihvatilo proračun općine za 2009. godinu. U općinskoj 
kasi naći će seukupno 14.379.550,00 kuna od čega prihodi 
poslovanja iznose 12.879.550,00 i veći su za 9,16%, a 
prihodi od prodaje nefinancijske imovine 1.500.000,00 
kuna. Predviđeno je da će se najveći dio prihoda ostvariti 
od poreza na dohodak i to u iznosu od 5.500.550,00 kuna 
što čini 42,7% ukupnih prihoda. Planiraju se i pomoći iz 
državnog proračuna u iznosu od 2.450.000,00 kuna i iz 
županijskog proračuna 350.000,00 kuna. 

Ostali prihodi planirani su u manjim pojedinačnim 
iznosima. Tako se od naplate komunalne naknade 
očekuje 142.000,00 kuna od grobne naknade, naknade 
za održavanje vodovoda i naknade za priključak na 
vodovodnu mrežu planirani prihod je u iznosu od 
780.000,00 kuna. Građani će prema predviđenom planu 
uplatiti oko 500.000,00 kuna za asfaltiranje pojedinih 


dionica cesta i putova. 


Komunalnoj djelatnosti pripalo je iz općinskog 
proračuna za 2009. godinu ukupno 4.346.000,00 kuna. 
Od tog će iznosa za sufinanciranje uređenja Rimske ceste 
(Radoboj-Gorjani-Očura) biti izdvojeno 1.560.000,00 
što je 25% potrebnih sredstava, dok će preostali iznos biti 
osiguran iz izvora van Općine. Na održavanje komunalne 
infrastrukture otići će 820.000,00 kn od čega za nabavu 
materijala i investicijsko održavanje 300.000,00, a za 
usluge 500.000,00 kuna. Nabava prometnih znakova i 
ogledala stajati će 20.000,00, a sanacija klizišta 50.000,00 
kuna. Značajna stavka predviđena je za asfaltiranje cesta 
i nogostupa, ukupno 1.200.000,00 kuna. Program zaštite 
okoliša financirat će sa 91.000,00, uređenje prostora sa 
125.000,00, a uređenje igrališta 100.000,00 kuna. 


Na temelju tako predviđenih prihoda utvrđen je i 
plan rashoda. Najveći iznos predviđen je za komunalnu 
djelatnost, ukupno 4.346.000,00 kuna što čini 30,22% 
općinskog proračuna.Za razvoj gospodarstva namijenjeno 
je 1.890.000,00 kuna što je 13,14% ukupnih sredstava. 
Slijedi nadalje rekonstrukcija vodovodne mreže, javna 
rasvjeta, izrada potrebne dokumentacije za što će otići 
1.682.900,00 kuna ili 8,02% proračuna. Potrebe u kulturi 
i uređenje crkvenih objekata ukupno iznose 2.870.500,00 
kuna što je 19,96% proračunskih sredstava. 

Obrazovanjećeodnijeti1.350.000,00kuna,asocijalna 
zaštita 610.150,00 kuna dok će za sport biti izdvojeno 
139.500,00 kuna, za uređenje groblja 325.000,00, 
vatrogastvu je pripalo 235.000,00 kuna. Općinsko vijeće 
i Poglavarstvo potrošit će ukupno 492.500,00 kuna u 
što su uključeni troškovi za provođenje lokalnih izbora 
u svibnju iduće godine. I na kraju za funkcioniranje 
Jedinstvenog upravnog odjela općine Radoboj odvojene 
su 883.000,00 kuna. 


MEGRE a od i METIL 
> M s sb 


Ti ž 


t 4 
UREDIT ĆE SE STARA ŠKOLSKA ZGRADA 


Nakon komunalne djelatnosti najveći dio općin- 
skog proračuna otići će u oblast kulture. Tu se, naime, 
predviđa konačno uređenje stare škole u Radoboju koja 
bi trebala postati središte kulturnih zbivanja. U tu će se 
svrhu potrošiti 2.750.000,00 kuna. Župi Presvetog Troj- 
stva pripast će 50.500,00 kuna, za uređenje Križnog puta 
osigurava se 25.000,00, a za nabavu knjiga u općinskoj 
knjižnici 15.000,00. Udruge iz oblasti kulture podijelit 
će ukupno 30.000,00 kuna s tim da će KUD Zagorec 
dobiti 10, a KUD Sida Košutić, limena glazba «Mirna» 
i limena glazba «Radobojska zvona» po 4, a kuburaši 3 
tisuće kuna. Preostalih 5 tisuća podijelit će brojne druge 
udruge koje promiču kulturne vrijednosti. 


ZA ŠPORTSKU DVORANU JOŠ MILIJUN KUNA 


Djelatnost obrazovanja iz općinskog će proračuna 
u 2009. godini moći računati na ukupno 1.350.000,00 
kuna. Najveći dio tog iznosa, milijun kuna, ide za školsku 
športsku dvoranu. Sufinanciranje dječjih vrtića teško je 
250.000,00, a maloj školi ide 50.000,00 kuna. Na sred- 
stva iz odjela «Obrazovanje» mogu računati i djeca koja 
će uz blagdan Sv. Nikole primiti darove u ukupnoj vrijed- 
nosti od 10.000,00 kuna te OŠ koja će dobiti 5.000,00 
za školska natjecanja te 5.000,00 za organizaciju Škole 
u prirodi. Tu je i 30.000,00 kuna za uređenje područnih 
škola. 

PODUZETNIČKA ZONA U PRVOM PLANU 


Gospodarstvo je u radobojskom proračunu za 2009. 
godinu svrstano također među prioritete. Za tu će se svr- 
hu ukupno izdvojiti 1.890.000,00 kuna što je nešto više 
od 13% ukupnog proračuna. Od tog će se pak iznosa naj- 
veći dio iskoristiti za uređenje Zone malog poduzetništva 
u Gornjoj Šemnici. 1.400.000,00 kuna namijenjeno je 
izgradnji ceste i mosta u samoj zoni, a tu je i financiranje 
potrebnih projekata. Za razvoj poljoprivrede namijenjen 
je iznos od 270.000,00 kuna, a odnosi se na subvencije, 
umjetno osjemenjivanje krava, izradu projekata i donacija 
udrugama iz te oblasti. Općina će i nadalje sufinancirati 
kamate na poduzetničke kredite, a otkupljivat će i po- 
trebno zemljište. Za te je namjene planirano 220.000,00 
kuna. 20 tisuća kuna potrošit će se za daljnje uređenje 
Radobojskog trnaca. 

SKRB O SOCIJALNO UGROŽENIM OSOBAMA 


Za socijalnu zaštitu općinski su vijećnici odobri- 
li 610.150,00 kuna. Od tog će iznosa 150.000,00 kuna 
otići na naknade socijalno ugroženim građanima i ku- 
ćanstvima. Školska kuhinja plaćat će se djeci roditelja 
slabijeg materijalnog stanja, a za tu je namjenu osigurano 
35.000,00 kuna. Odlazak učenika i studenata od doma 
do škole i natrag stajat će općinski proračun 300.000,00 
kuna, a program Pomoć u kući starijim osobama vrijedi 
51.150,00 kuna. Crveni će križ za svoju djelatnost dobiti 
51.000,00, a Udruga umirovljenika Radoboj 12.000,00 
kuna iako za to nije digao ruku i predstavnik umirovlje- 
nika u Općinskom vijeću, jer ga nije bilo na sjednici. 


NOVI METRI ASFALIA 


Krajem ove godine pojedine dionice prometnica na 
području općine Radoboj dobile su asfalt. Tako su u Ra- 
doboju djelatnici Cesta Varaždin asfaltirali dionicu župa- 
nijske ceste tako zvani Ferkov zavoj u dužini od 285 me- 
tara, put od prometnice Radoboj —Malogorski do zaselka 
Jambreki u dužini od 225 metara i dio županijske ceste 
kod zaselka Šemnički dužine 100 metara. 

Na području Gornje Šemnice asfalt je dobila pro- 
metnica Gornja Šemnica-Košutići dužine 300 metara i 
cesta Gornja Šemnica-Riseki-Biškupi- županijska cesta 
dužine 201 metar. 

Prometnica Švaljki- Šuma dužine 350 metara i u sa- 
mom zaselku Švaljki dužine 192 metra asfaltirana je na 
području Jazvina. 

I konačno na području Radobojskog Orehovca as- 
faltirana je prometnica dužine 70 metara i to od mosta 
u Jazvinama do Prelčeca. Time je ujedno ispunjen plan 
asfaltiranja cesta i putova na području općine Radoboj u 
2008. godini. 


e 
REKONSTRUKCIJA VODOVODA IDE DALJE 


Održavanje lokalnog vodovoda u narednoj će godini 
stajati ukupno 288.900,00 kuna. Pored toga rekonstruk- 
cija će odnijeti 250.000,00 kuna, a projektna će doku- 
mentacija koštati 84.000,00. Za javnu rasvjetu planirano 
je ukupno 530.000,00 kuna, od toga 110 otpada na pla- 
ćanje utroška struje, a ostatak će se utrošiti na projektnu 
dokumentaciju, održavanje i proširenje mreže. Groblje će 
se održavati s iznosom od 325.000,00 kuna, od čega je 
35.000,00 predviđeno za nabavu rashladne komore. 


OPĆINSKOM VIJEĆU, POGLAVARSTVU I 
UPRAVNOM ODJELU UKUPNO DESETINA 
PRORAČUNA 


Ukupni rashodi za djelovanje Općinskog vijeća, 
Poglavarstva i Upravnog odjela općine Radoboj u 2009. 
godini iznosit će 1.375.000,00 kuna, odnosno nešto ma- 
nje od 10% ukupnih sredstava proračuna. Kako će se u 
svibnju iduće godine održati izbori za načelnika i čla- 
nove Općinskog vijeća bilo je potrebno osigurati sred- 
stva za tu namjenu. Predviđeno je 150.000,00 kuna, dok 
će političke stranke podijeliti 52.000,00 kuna. Troško- 
vi vezani za rad Jedinstvenog upravnog odjela iznose 
883.000,00 kuna. Povećani su rashodi za plaće budući 
da je krajem 2008. zaposlen komunalni redar, dok ma- 
terijalni rashodi ostaju na istoj razini. Za nabavu opreme 
predviđeno je 40, za nabavu uredske opreme 30 i za ra- 
čunalne programe 10 tisuća kuna. 


nA 

Jvim gradanima obćine Madoboj i poslovnim partnerima 


sretan i blagoslovljen Bozić i Novu 2009. žele Vam: 


STOLAKF ILA 


< 
Re na DRVOMONT 


za graditeljstvo, trgovinu i usluge 
Radoboj €2, HR- 32 Radoboj 
tel: +385/491349-273, mob: +385/98/837-361, +385/98/901-3106 49224 Lepajci, Bregi Radobojski 148 
Tel: 049/349-112, mob: 091/2532-012 


- suha gradnja 
soboslikarski radovi i ostali radovi u graditeljstvu 


A LPRIM BRAVARIJA, TRGOVINA I USLUGE 


www.alprim.hr 


PROIZVODNJA, TRGOVINA, ZASTUPANJE 


49292 Radoboj bal: 049/549-049 I USLUGE, UVOZ-IZVOZ d.o.o 
Radoboj 335 fax: 049/ 300-427 EMOS-PROMET d.o.o. Krapina, Radoboj 362 a 
mob:091/349-4001 o EENO li aim 


e.mail: alprim-radobojQinet.hr 


_m 


PRIJEVOZ - BRAVARIJA - REKLAME 


Jazvine 12, RADOBOJ 
Tel./fax: 049/349-063; mob: 098/250-246 


Aora kanivšrarokoso PR Teh NOoELEKTRO 
ELEKTROINSTALACIJE 


i građevinske limarije 


49232 RADOBOJ, Jazvine 18 
o era Radoboj, G. Šemnica 191 alfa: 049/349142 Mob: 98'78:78 


fax.: 049 300 698 


E-mail.: mepro1ekr.t-com.hr 


VIDOVE HRVOJ -PROMET trgovina 
PROIZVODAA, SERVISI TRGOVINA | vi MIRJANA HRVOJ 


ugostiteljska oprema u inoksu, rashladni putovi, rashladne komore rashladne vitrine 
4923 Radoboj, Jazvine 16, Tet 049/349-061, Fax: 049/800-895, Mob: 091/349.0610 Radobo j 566i Radobo j 10 


e-mail: vidovicdkr.htnet.hr 

općinska organizacija 


Radoboj 


OPĆINSKA ORGANIZACIJA 
RADOBOJ 


Općinski odbor 
Hrvatske demokratske zajednice 
Općine Radoboj 


«3 ZLA TIE4CAW] 

ČELNICI POLITIČKIH STRANAKA KOJE IMAJU SVOJE PREDSTAVNIKE U OPĆINSKOM VIJEĆU 
GOVORE O USPJESIMA, NEUSPJESIMA I PLANOVIMA ZA 2009. GODINU 


Za posljednji broj Radobojskog lista u 2008. godini odlučili smo predstavnike političkih stranaka koje 
imaju svoje vijećnike u Općinskom vijeću zamoliti da odgovore na nekoliko zajedničkih pitanja. 

Evo pitanja koja smo im postavili: 
Koji su najznačajniji rezultati ostvareni na području općine Radoboj u 2008. godini? 

Što je po Vašem mišljenju trebalo, a nije učinjeno u 2008.godini? 

Jesu li Općinsko vijeće i Poglavarstvo ispunili svoje zadaće? 

Što bi, ukoliko smatrate da treba, bilo korisno promijeniti u njihovom radu? 

Jesu li ogranci političkih stranaka u općini Radoboj u dovoljnoj mjeri iskoristili svoje stranačke strukture na 
višim razinama da u našu sredinu stigne što više sredstava iz Države i Županije? 

Što bi po Vašem mišljenju trebao biti najznačajniji potez u općini Radoboj u 2009. godini? 

U 2009. godini održavaju se izbori za načelnika i novi sastav Općinskog vijeća. Hoće li Vaša stranka sudjelovati 
u tim izborima i imate li već sada kandidate za vodeće ljude u Općini? 

Što u ime svoje stranke poručujete građanima na kraju ove i skorom početku nove godine? 


PREDSJEDNIK OPĆINSKE ORGANIZACIJE HRVATSKE 
DEMOKRATSKE ZAJEDNICE RADOBOJ, FRANJO 
NOVAČKI NA POSTAVLJENA JE PITANJA DAO 
SLIJEDEĆE ODGOVORE. 


DOVRŠITI SVE ZAPOĆETE RADOVE 


Najznačajniji rezultat ostvaren na podružju općine 
Radoboj u 2008. godini je završetak školske športske 
dvorane s tim daje uz malo više angažmana i dopunom 
projekta dvorana mogla biti službeno otvorena na 
početku školske godine. 

Uz dvoranu trebalo je učiniti više na uređenju 
poduzetničke zone kako bi i ona bila dovršena ili pred 
samim dovršetkom. Pored toga trebalo je više ulagati 
u komunalnu infrastrukturu i to jednakomjerno na 
cijelom području Općine. 

Moje je mišljenje da Općinsko vijeće i Poglavarstvo 
nisu ispunili svoje zadaće. Premalo je međusobnog 
uvažavanja svih vijećnika bez obzira jesu li trenutno 
u poziciji ili opoziciji. Kod rada Poglavarstva 
mislim da ima previše jednostranih odluka, a jedna 
od najizraženijih je bila ona o raspuštanju mjesnih 
odbora. 

Za rad Općinskog vijeća potrebna je veća suradnja 
unutar samog Vijeća bez obzira na političke opcije. 
S druge strane Poglavarstvo bi trebalo biti inicijator 
programa razvoja cijele Općine, naravno uz pomoć 
mjesnih odbora koje treba ponovno ustrojiti. 

Mislim da sve političke stranke nisu u potpunosti 
iskoristile mogučnost da u našu sredinu dođe što 
više sredstava iz županijske ili državne blagajne. Mi 
u HDZ-u svakako smo pomogli da se dovrši školska 
športska dvorana, pripomogli smo da se dobiju 
određena sredstva za sakralne objekte kao i sredstva i 
pojedinih fondova. 

U 2009. godini najznačajniji potez trebao bi biti 
završetak svih započetih radova, prije svega dovršetak 


Franjo Novački , Predsjednik OO HDZ 


poduzetničke zone, kako bi se stvorili uvjeti za 
nova zapošljavanja te da se što više sredstava uloži 
u izgradnju komunalne infrastrukture na cijelom 
području Općine Radoboj. 

Na predstojećim lokalnim izborima Hrvatska 
demokratska zajednica će sigurno sudjelovati. Imamo 
dosta sposobnih i kvalitetnih ljudi, a kandidate za 
vodeće dužnosnike u Općini Radoboj uskoro ćemo 
obznaniti. 

U svoje osobno ime kao i u ime HDZ-a svim 
mještanima Općine Radoboj želim prije svega puno 
radosti za Božič i obilje Božjeg mira, blagoslova i 
zdravlja u novoj 2009. godini. 

Robert Mikša , Predsjednik OO HNS 


PREDSJEDNIK OPĆINSKE ORGANIZACIJE 
HRVATSKE NARODNE STRANKE OPĆINE 
RADOBOJ,ROBERT MIKŠA NA NAŠA JE 
PITANJA ODGOVORIO: 


OSTVARILI SMO PLANIRANO 


U 2008. godini za našu je sredinu najznačajnije to da 
je ostvareno uglavnom sve što smo planirali. Možemo 
kod toga u prvi plan staviti dovršetak školske športske 
dvorane, rekonstrukciju vanjskog igrališta i uvođenje 
plinskog grijanja u središnju školu u Radoboju ali ne 
treba zaboraviti ni nove kvadrate nogostupa, asfalta, 
metre rekonstruirane vodovodne mreže, nova rasvjet- 
na mjesta javne rasvjete, športska i kulturna događa- 
nja na našem području kao ni uređenje okoliša. 
Hrvatska narodna stranka ima u Općinskom vije- 
ću i Poglavarstvu najveći broj vijećnika, anačelnik je 
iz naših redova. Stoga je i naša odgovornost najveća. 
Uvjeren sam da smo svoju ulogu ispunili , ada smo 
mogli postići i više, mogli smo, ali nismo uvijek imali 
odgovarajuću podršku vijećnika iz opozicije. 


PREDSJEDNIK SOCIJALDEMOKRATSKE 
PARTIJE OPĆINSKE ORGANIZACIJE 
RADOBOJ ALOJZ SAJKO NA POSTAVLJENA JE 
PITANJA ODGOVORIO: 


BILA JE TO USPJEŠNA GODINA 


Jedna uspješna godina je za nama i s ponosom i 
zadovoljstvom možemo zaključiti da napori i 
htjenja općinskog rukovodstva nisu bili uzaludni. 
Najznačajniji projekt u našoj Općini svakako je 
izgradnja školske sportske dvorane. Dodamo li tome 
nastavak izgradnje infrastrukture od nogostupa, 
vodovoda, groblja, cesta, puteva, uređenje crkvenih 


Qi «a 


U svibnju iduće godine biraći će izravno birati op- 
ćinskog načelnika i njegovog zamjenika, Poglavarstvo 
više neće funkcionirati, a nadležnosti Općinskog vi- 
jeća bizi će nešto drugačije, pa će se sve to trebati 
uhodati i uskladiti sa novim zakonskim odredbama. 
Manje više poznata je činjenica da državne strukture 
više pomažu one sredine u kojima su lokane struk- 
ture vlasti istovjetne kao i na državnoj razini. Kako 
u našem slućaju to nije tako nismo baš zadovoljni 
odnosom pojedinih ministarstava i drugih instituci- 
ja prema našoj sredini. S druge strane sa Županijom 
gdje je struktura vlasti drugačija nego u Državi mo- 
žemo biti zadovoljni. U krajnem slučaju da nije bilo 
razumjevanja pitanje je bi li naša športska dvorana 
dočekala otvaranje svojih vrata. Valja priznati da se u 
zavšnoj fazi u financiranje uključila i Republika, što 
smatramo kao dobar primjer suradnje s u našoj sre- 
dini oporbenim HDZ-om. U svakom slučaju , zajed- 
ničkim bi se naporima u Općini trebali opredjeliti za 
adekvatne programe, pripremiti sve pottrebne papire, 
kako se to kaže, i onda tražiti pomoć šire zajedine pa 
i Europske unije kroz predpristupne fondove. 

Kako je pred nama izborna godina potrebno je uz 
taj zadatak nastaviti i realizaciju započetih i početi 
nove programe. Jedan od najznačajnijih biti će ure- 
đenje stare školske zgrade u Radoboju. Tu bi , naime, 
trebalo ubudiće biti mjesto odvijanja kulturnog, poli- 
tičkog i ukupnog društvenog života u samom središtu 
Općine. 

Hrvatska narodna stranka je , obavljajući ulogu vo- 
deće političke strukture u Općini dokazala da se zna 
nositi s problemima, da zna što i u koje vrijeme treba 
učiniti za dobrobit svih naših stanovnika pa s punim 
pravom očekuje i na predstojećim izborima povjere- 
nje biraća. Poznata je izreka da tim koji pobjeđuje 
ne treba mijenjati , a to u našem slučaju može biti i 
pokazatelj s kojim ćemo ljudima izaći na izbore. 

Na kraju godine uglavnom kažemo: «bilo je dobro 
a moglo je i bolje». U nadi da će u idućoj godini svi- 
ma nama zaista biti bolje, želim svim stanivnicima 
Općine Radoboj čestit Božić i sretnu i uspješnu 
2009.godinu. 


objekata, javnu rasvjetu, kulturu i sport možemo 
zaista biti ponosni na ono što smo ostvarili. 

Sve projekte i želje nije moguće ostvariti u jednoj 
godini, jer nam to i ne dopušta visina proračuna. 
Moja osobna želja bila je veće ulaganje u izgradnju 
gospodarske zone, u nabavu opreme za vatrogastvo 
te ponovno otvaranje ljekarne u Radoboju. To nije 
ostvareno i ostaje kao obaveza za naredno razdoblje. 
Rad Općinskog vijeća bio je konstruktivan, a 
sve odluke donijete su u skladu sa Statutom i 
Poslovnikom. Kao predsjednik Općinskog vijeća 
očekivao sam od oporbenih vijećnika iz redova 
HDZ-a prijedloge za određene projekte, a ne da bez 


razloga često napuštaju sjednice Općinskog vijeća 


dO 


u kojem bi trebali zastupati interese svojih birača. 
Općinsko Poglavarstvo u potpunosti je ispunilo svoju 
zadaću u pripremanju potrebnih odluka i na realizaciji 
ostvarivanja prihvaćenih projekata od strane većine u 
Općinskom vijeću. 

* Radoboj je mala životna sredina i praktično se 
svi međusobno poznajemo. Potrebno je stoga više 
međusobnog poštovanja i korektnosti a manje 
inzistiranja na stranačkoj politici koju diktiraju 
središnjice. U okviru Općinskog vijeća svaki bi 
vijećnik trebao dati svoj doprinos u skladu sa svojim 
sposobnostima, a ne da je protiv svega što predlaže 
druga strana. Svima bi u prvom planu trebao biti 
interes Općine kao cjeline, a ne pojedine stranke, bila 
ona na vlasti ili u opoziciji. 

* Svaki napor koji je uložen da u našu sredinu dođe 
više sredstava iz drugih izvora iskreno pozdravljam. 
Zalažem se za to da svaka općina dobiva sredstva od 
županije ili države prema kvaliteti svojih projekta, 

a ne prema tome tko je gdje na vlasti, odnosno 
stranačkoj pripadnosti . To je nažalost slučaj u 
našoj državi i držim da je to također vid korupcije. 
Općina Radoboj je po izradi projekata i javljanju na 
natječaje jedna od najaktivnijih i u Županiji nam 
nikad nisu zatvorena vrata, dok smo kod državnih 
institucija često nailazili na prepreke zbog političke 
različitosti. 

*  Dabijedna godina bila uspješna nije dovoljan 
jedan potez, nego niz dobrih i kvalitetnih projekata, 
podržanih od općinske, županijske i državne 
uprave. Općina bi trebala izraditi projekte i 
zapoćeti izgradnju kanalizacijskih kolektora za 
naselja Gornja Šemnica i Jazvine te stavljanje u 
funkciju gospodarske zone. Od Županije očekujem 
asfaltiranje ceste Gornja Šemnica-Radoboj-Jazvine. 
Od Države očekujem konačno rješenje problema 
zemljišnjih knjiga za katastarsku općinu Šemnica. 
Nažalost gruntovnih knjiga za to područjhe nema 
punih 65 godina, a mnogi zaposleni koji bi to trebali 
rješavati svejedno redovito primaju plaću. 

Alojz Sajko , Predsjednik OO SDP 


* Općinska organizacija SDP radoboj izaći će na 
predstojeće lokalne izbore sa zajedničkim listama sa 
HNS-om i ostalim partnerima. SDP će predstavljati 
dokazano pošteni, korektni i sposobni ljudi, kojima 
politika nije u prvom planu. Biraž 

*  Ćima ćemo prije izbora ponuditi kvalitetan i prije 
svega ostvariv program daljnjeg razvoja naše Općine. 

* Nakraju ove uspješne godine u ime SDP-a i svoje 
osobno zahvaljujem svima koji su na bilo koji 
način pomogli da Općina Radoboj ide naprijed 
u gospodarskom, kulturnom i cjelokupnom 
društvenom životu. Svim građanima Općine 
Radoboj čestitam u ime OO SDP i svoje osobno 
radostan i blagoslovljen Božić te sretnu i uspješnu 
2009. godinu. 


OŠ SIDE KOŠUTIĆ, RADOBOJ 


SVETI NIKOLA U NAŠOJ ŠKOLI 


Općina Radoboj već tradicionalno daruje učenike nižih 
razreda Osnovne škole Side Košutić Radoboj, polaznike Male 
škole i predškolsku djecu povodom blagdana Sv. Nikole. 

Ove godine poklonjeno je 265 paketa prepunih različitih 
slastica koje, poznato je svima, djeca obožavaju. Poklon paketi 


podijeljeni su na školskim svečanim priredbama u petak, 5. 


prosinca 2008. u centralnoj školi i područnim školama Jazvine 
i Šemnica Gornja. U OŠ Side Košutić Radoboj nastupali su 
učenici prvog, drugog, trećeg, četvrtog i šestog razreda. Bilo 
je pjesme, plesa, recitacija i igrokaza. Tako je dramska gru- 
pa izvela igrokaz o sv. Nikoli koji je posebno razveselio naše 
najmlađe jer je upravo sv. Nikola (učenik iz dramske grupe 
obučen u kostim sv. Nikole) dijelio poklone. Naravno, kako je i 

običaj, priredba i dijeljenje darova popraćeni su fotoaparatima 
i kamerom. 

Zahvaljujemo Općini Radoboj na ovako lijepim poklo- 
nima za naše učenike, polaznike Male škole i predškolsku dje- 
cu. Blagdan Sveti Nikola sigurno će svima ostati u lijepom 
sjećanju. 

Neka Vam ovi blagdani budu blagoslovljeni i ispunjeni 
ljubavlju. Čestit Božić i sretnu Novu godinu želi vam Osnov- 
na škola Side Košutić Radoboj. 

Karmen Roginić 


DRUŠTVENE PROSTORIJE, IGRALIŠTA, JAVNA 
RASVJETA, UREĐENJE VODOTOKA OVE JE 
GODINE BILO U SREDIŠTU INTERESA MJEŠTANA 
RADOBOJSKOG OREHOVCA 


MOGLO SE I VIŠE I BOLJE 


Godina koja upravo ističe ostat će zabilježena u Radobojskom 
Orehovcu po nizu pokrenutih inicijativa i akcija. Mnogo je 
toga učinjeno, ali moglo se i više uz veći angažman samih 
mještana. Među značajnije aktivnosti svakako spada izgradnja 


Pura gi, 


prostorija u samom mjestu namijenjenih za odvijanje cjelo- 
kupnog kulturnog, društvenog i političkog života na tom po- 
dručju. Građevinski su radovi u završnoj fazi, a predviđeno je 
da se na proljeće stavi fasada i uredi okoliš kako bi sam objekt 
bio priveden namjeni. Oko dječjeg igrališta treba urediti ogra- 
du te završiti manji dio tribina čime će i ovaj objekt biti dovr- 
šen. U zaselku Majcenići-Fruki te prema zaselku Borovečki- 
Prelčeci postavljeno je ukupno 21 rasvjetno tijelo pa više ni 
na tim mjestima nema mraka. U zaselku Prelčeci izvedena je 
regulacija potoka. 
Unatoč planovima i nastojanjima svi planovi nisu ispunjeni. 
Najmanje je napravljeno na planu asfaltiranja prometnica. Ona 
od Jazvina prema Horvatima u jako je lošem stanju i trebalo 
je staviti novi sloj asfalta. Iako je dio sredstava bio osiguran 
u Općinskom proračunu mještani nisu iskazali spremnost da 
daju svoj doprinos pa će i ove zime voziti po sve većim rupama 
jer je sadašnji asfalt stavljen još davne 1987. godine. 
U nadi da će iduće godine biti više volje za sudjelovanje u 
akcijama bilo radom bilo novčanim prilozima i doprinijeti po- 
boljšanju života u svojoj sredini svim žiteljima Orehovca želim 
blagoslovljen Božić te sretnu i uspješnu Novu godinu. 
Dragutin Gerić 


ZAVRŠEN JESENJI DIO NOGOMETNIH NATJECANJA U SVIM KATEGORIJAMA ŽUPNIJSKE NOGOMETNE LIGE 


JUNIORI PETI, PIONIRI SEDMI 


Nakon završetka jesenskog dijela natjecanja u okviru Županij ske nogometne lige od ukupno pet ekipa Nogometnog kluba Radoboj, najbolji 
su rezultat ostvarili seniori osvojivši treće mjesto. O tome smo pisali u prošlom broju ,a danas objavljujemo konačne tablice juniora, pionira, 


mlađih pionira i veterana. 


PRVA ŽNL JUNIORI PRVA ŽNL PIONIRI 
1. Jedinstvo 11 10 0 1 1160-10 30 1. Pregrada 11 11 0 0 73-5 | 33 
2. Gaj 11 8 0 3. 133-23| 24 2. Mladost Z 11 8 1 2. (33-16| 25 
3 Mladost MB 11 7 2 2. [29-26| 23 3. Jedinstvo 11 6 4 1 [42-15] 22 
4. Pregrada 11 7 J 3 134-16. 22 4. Stubica 11 7 1 3. 140-23| 22 
5. Radoboj 11 5 1 5 123-25| 16 5. Oštrc 11 6 2 3. [28-11| 20 
6. Ivančica 11 4 2 5 [23-31| 14 6. Oroslavje 11 5 0 6 9-27 | 15 
7.M. Gubec 11 4 1 6134-39, 13 7. Radoboj 11 4 il 6. 130-24| 13 
8. Oroslavje 11 3 3 5 120-26(| 12 8. Mladost MB | 11 3 3 5 [24-31| 12 
9. Milengrad 11 3 2 6. |14-23, 11 9. M.Gubec 11 3 2 6. 119-46| 11 
10.Oštre 11 3 1 7 120-32| 10 10.Ivančica l1 2 1 8 115-27| 1 
11.Rudar D 11 2 2 7 1128-47 11.Gaj 11 2 1 8 115-61| 7 
12.Stubica 11 2 1 8 116-36 12.Rudar D 11 1 0 10 | 8-50 3 
DRUGA ZNL ML. PIONIRI PRVA ŽNL VETERANI 
1. M. Gubec 91910 0 68-6 27 1. Zagorec K 122 | 1/10, 42-12 34 
2.Radoboj 918101 66-5 24 2. H.Zagorje 12 | 10 | 111. 31-14 31 
3. Schiedel 917 [0 | 2 | 29-18 | 21 3. Vatrogasac 12 8 2 | 2 | 35-18 20 
4. Zagorec K 9 15 [0 | 4 | 34-15 | 15 4. Tondach 12 6 115, 29-25 19 
5. Rudar D 9 | 410,5 | 18-32 | 12 5. Stubica 12 5 3 [4 | 29-25 18 
6. Toplice 91310. 6 | 21-25 9 6. Straža 12 4 414. 23-25 16 
7. Gaj 9 13 [0 | 6 | 21-33 9 7. Zagorec VT 12 5 0 | 7 | 26-33 15 
8. Zagorec VT 9 13 [0 | 6 | 18-36 9 8. Klanjec 12 5 0 | 7 [| 19-28 15 
9. Straža 9 1310.6 | 12-48 9 9. Mladost Z 12 3 3 [ 6 | 10-15 12 
10. Vatrogasac 9101/09 3-72 0 10.Jedinstvo 12 3 3 | 6 | 19-29 12 
11.Radoboj 12 3 2 [7 | 30-40 11 
12.Pregrada 11 1 3 17 [ 15-31 6 
13.Ivančica 11 1 119 | 17-30 4 


v 12. BED OGJAV: 


PROHUJALA VREMENA NA RADOBOJSKOM 
PODRUCJU 


U RADOBOJSKOM UGLJENOKOPU «MIRNA» U MJESE- 
CU PROSINCU 1938. GODINE ZBOG NELJUDSKIH OD- 
NOSA POSLODAVACA PREMA RUDARIMA ORGANIZI- 
RANJE ŠTRAJK TIJEKOM KOJEG JE VEĆI BROJ RUDARA 
POD ZEMLJOM PROVEO TRIDESETAK DANA 


Ovih se dana navršava sedamdeset godina od održavanja naj- 
većeg radničkog prosvjeda na našem području. U ugljenokopu «Mir- 
na» krajem 1938. godine radilo je oko 500 rudara. Uvjeti rada i odnos 
prema radnicima bili su nesnosni, nadnice su bile vrlo niske i rudari 
više nisu mogli izdržati. Prvog prosinca stupili su u štrajk. Štrajk 
već u samom početku nije bio dobro organiziran jer su se sukobili 
interesi različitih sindikalnih čelnika. Tako su predstavnici tadašnjeg 
URS-a bila za, a HRS-a protiv štrajka. Zanimljivo je da su ondašnje 
općinske vlasti stale na stranu rudara, dok su sreski načelnik, žandari 
i predstavnik HRS-a bili protiv. 

Sreski načelnik iz Krapine tako šalje izvještaj nadležnima u 
Zagreb u kojem između ostalog navodi: «Na 3. prosinca 0.g. izvidio 
sam predmet na licu mjesta i preuzeo intervenciju razloživši radnič- 
kim predstavnicima da je eminentna potreba da prekinu s mjesta 
ilegalno stanje u koje su zašli ovim štrajkom te da prijave sukobe i 
iznesu zahtjeve na koje će se moći provesti postupak pomirenja. U 
tom nastojanju pokušali su i delegati Hrv. radničkog saveza iz Za- 
greba, ali radništvo nije popustilo te je ostalo u štrajku i dalje unatoč 
toga što je na 3. prosinca 0.g. izgledalo da će u toku nedjelje pristati 
da pođu na posao od ponedjeljka.» Na kraju izvještaja sreski načelnik 
u Krapini traži pojačanje od dvadeset žandara. 

S druge strane Općinska uprava Radoboj šalje Kraljevskoj ban- 
skoj upravi Savske banovine slijedeće izvješće: «Ova općinska uprava 
podnosi naslovu «Mirne», ugljenokopa d.d. ugljenika u Radoboju i 
protiv njihovih pretpostavljenih slijedeću prijavu: 

1.Radi zla postupka sa rudarskim radnicima, neki Brandes je 
naperio repetirku na rudarskog radnika Pospiš Dragutina i vodili 
su rudarske radnike u pisarnu na ćuškanje Košutić Stjepana, Poljak 
Josipa i Košutić Stjepana iz Bregi i druge... natjerali su radnike na 2 
sata duljeg rada, a ako to nije izvršeno uzeta im je cijela dnevnica, pa 
je radi samovoljnog snižavanja plaće, to jest radi kršenja važećeg i na 
snazi stojećeg kolektivnog ugovora iz ovih razloga obustavljen rad 
dana 1. prosinca 1938. 

21.i 22. prosinca 1938. zatrpani su svi tzv. Ljuhtšahti, u rovu 
nalazi se 250 radnika, a pred rovom su oružnici zapalili vatru sa 
ugljenom i bacili u vatru stare krpe i naperili u rov dim, te ove dane 
uskratili radnicima u rovu hranu. Oružnici su tukli one žene koje su 
donosile hranu i tjerali ih više od pola kilometra. Po selima su oruž- 
nici tražili kamo su se žene sakrile. To je bio nepristojni teror. 

2. Rudarski radnici nalaze se u rovu, a oružnici strogo postu- 
paju, ne daju izmjene, a u rovu se pojavila i bolest, koja može biti 
zarazna i prenositi se dalje, od čega prijeti velika opasnost, a njihov 
poslodavac inženjer Aleksander iz Zagreba ne pristaje ni na kakav 
prijedlog od strane radnika, a ova općinska uprava sama posvjedoča- 
va, da ovi radnici nisu krivi i da su nedužni, a ovakvo zlo dalje trpjeti 
ne mogu. 

Iz navedenih razloga, a pošto njihov poslodavac inženjer Alek- 
sander ne pristaje na nikakav prijedlog već tako dugo vremena, moli 
se Kr. Banska uprava Savske banovine, da bi blago izvodila oružnič- 
ku stražu ispred rova (jame) odstraniti, da se možeju radnici izmje- 
njivati, pošto su radnici u mirnom stanju, a mjesto oružnicima jest 
kod pisarne i upravitelja rudnika. Oružnici pak nalaze se na drugoj 
strani u rovu u jami 150 metara sa oružjem, puškama bajunetama, 
što rudarski zakon nikako ne dopušta i ne donaša, pa iz ovog razloga 
umoljava općinska uprava Kraljevsku bansku upravu savske banovi- 
ne, da blagoizvoli donijeti hitno rješenje na ovu prijavu i provesti dati 
strogu istragu o zlom postupku sa radnicima , te ustanoviti krivca 

ove obustave rada, kojeg podvrći zakonskoj odgovornosti.» 


U potpisu ovog izvještaja su: Mijo Pospiš, Milan Rihtar, Dra- 
gutin Jurinjak i Julijus Tušek kao općinski odbornici i Stjepan Petrić 
u funkciji predsjednika općine Radoboj. 


NAKON ŠTRAJKA JOŠ GORE 


Pedesetak dana nakon početka štrajka i trideset dana provede- 
nih pod zemljom rudari su prekinuli štrajk. Sredinom siječnja 1939. 
sreski načelnik svoje pretpostavljene izvještava: « Rudari , koji su se 
još nalazili u rovu izašli su na intervenciju predsjednika Hrvatskog 
radničkog saveza g. Pečnika uz prisustvo potpisanog načelnika do- 
brovoljno iz rudničkog rova koji se počeo zarušavati tako da je za 
njihov izlazak trebalo zakrčeni izlaz najprije raskopati. Potom je 
održana unaprijed odobrena skupština cjelokupnog rudarskog rad- 
ništva, na kojoj je spomenuti predsjednik HRS-a iz Zagreba izložio 
radnicima da su pogriješili i da radnička borba za njihova prava treba 
da bude organizirana i da stoga svi treba da postanu članovi HRS_a, 
jer će se putem Saveza moći njihove zahtjeve pomagati na uspješan 
način, a da ne dođe više do ovakvog ilegalnog štrajka, koji je nanio 
veliku štetu i radnicima i poduzeću. 

Naglasio je da radnici moraju da budu disciplinovan i spram 
svojeg Saveza i spram poslodavca i da u određenom redovnom vre- 
menu moraju učiniti što se od njih traži u punom opsegu i da tek 
onda imaju pravo da traže pravednu naplatu svojega rada». 

Općinska uprava, dakle konstatira teror i veoma teške uvjete 
rada te se naivno nada da će Banska uprava «hitno i energično ure- 
dovati», Pečnik drži govor radnicima koje su žandari «dobrovoljno» 
izvukli iz rova koji se već počeo zarušavati, govori o nekom ilegal- 
nom štrajku, o disciplini prema poslodavcima i da moraju izvršavati 
sve naredbe a tek onda imaju pravo da traže pravednu naplatu svojeg 
rada. 


Ovaj događaj danima je u napetosti držao brojne obitelji ruda- 
ra Radoboja i okolice, ali je uglavnom prešućivan, pa su u vremenima 
koja su iza nas mnogo manje akcije radnika u drugim sredinama 
dobile veći značaj. Valja nam stoga čuvati sjećanja na naše pretke koji 
su teškom mukom zarađivali koru kruha i bili su odlučni da u ne- 
snosnim uvjetima organiziraju protest protiv poslodavaca i pokušaju 
ostvariti svoja prava. (vir) 


